ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS



SPRENDIMO
DĖL PRITARIMO PAKEISTI ŠIAULIŲ MIESTO SAVIVALDYBĖS IR UAB „LIETMETA“ 2018 M. GRUODŽIO 13 D. VALSTYBINĖS ŽEMĖS NUOMOS SUTARTĮ NR. SŽ-1363“ AIŠKINAMASIS RAŠTAS

2024 m. kovo 12 d. 
Šiauliai


Pritarti, kad būtų pakeista Šiaulių miesto savivaldybės ir UAB „Lietmeta“ 2018 m. gruodžio 13 d. valstybinės žemės nuomos sutartis Nr. SŽ-1363. 

2018 m. gruodžio 13 d. Šiaulių miesto savivaldybės tarybos sprendimu Nr. T-403 buvo pasirašyta valstybinės žemės nuomos sutartis (toliau – Žemės nuomos sutartis)  Nr. SŽ-1363 tarp Šiaulių miesto savivaldybės (toliau – Savivaldybė) ir UAB „Lietmeta“. Šia sutartimi buvo išnuomotas valstybinės žemės sklypas (0,5227 ha) Šiaulių pramoniniame parke adresu: Petro Motiekaičio g. 12A, Šiauliai (dabartinis adresas: Felikso Vaitkaus g. 11, Šiauliai, unikalus daikto numeris 4400-5634-0528).
2021 m. gegužės 17 d. Nacionalinės žemės tarnybos prie Aplinkos ministerijos (toliau – NŽT) Šiaulių skyriaus vedėjo sprendimu Nr. 31SK-1033-(14.31.110 E.), sklypo adresu: Felikso Vaitkaus g. 11, Šiauliai patikėjimo teisė padalinta taip: 0,0166 ha ploto sklypo dalies patikėtinis NŽT, 0,5061 ha ploto sklypo dalies patikėtinis – Savivaldybė. Dėl šios priežasties, 2021 m. rugpjūčio 18 d. UAB „Lietmeta“ ir NŽT pasirašė Valstybinės žemės sklypo nuomos sutartį Nr. 31SŽN-297-(14.31.55.) dėl 0,0166 ha dalies bendrame 0,5227 ha sklype. 

2021 m. padalijus patikėjimo teisę tarp NŽT ir Savivaldybės, nebuvo pakoreguotas Žemės nuomos sutartyje Savivaldybės išnuomoto valstybinio žemės sklypo dalies plotas,  todėl pasirašius papildomą susitarimą prie Žemės nuomos sutarties būtų patikslintas juridinis faktas, kad Savivaldybė išnuomoja 0,5061 ha sklypo dalį bendrame 0,5227 ha sklype .
UAB „Lietmeta“ sėkmingai vykdo veiklą Šiaulių pramoniniame parke ir gamina bei parduoda gofruotą kartoną – įvairių dydžių kartoninius lakštus ir dėžes. Šiuo metu įmonė jau yra investavusi 3 277 224,00 Eur, sukūrusi 53 darbo vietas. UAB „Lietmeta“ toliau planuoja investicijas, todėl jai bus reikalingas papildomas finansavimas iš banko ir valstybinės žemės nuomos teisės įkeitimas. Dėl šios priežasties siūloma pasirašyti papildomą susitarimą prie Žemės nuomos sutarties nurodant, kokią sklypo dalį išnuomojo Savivaldybė ir šį faktą tinkamai įregistruoti VĮ Registrų centras.

Teigiamos pasekmės: patikslinta ir tinkamai įregistruota valstybinės žemės nuomos sutartis.
Neigiamų pasekmių nenumatyta. 
Priėmus sprendimą, keičiami ar panaikinami galiojantys Savivaldybės teisės aktai. Nėra. 
Sprendimui įgyvendinti reikalingi priimti papildomi teisės aktai. Nėra. 
Sprendimui įgyvendinti reikalingos lėšos. Nėra. 
Sprendimo projekto antikorupcinis vertinimas. Neatliekamas. 

Šiaulių miesto savivaldybės administracijos Ekonomikos ir investicijų skyrius, Skyriaus vedėja – Aistė Petkuvienė. Tiesioginė rengėja – Ekonomikos ir investicijų skyriaus vyr. specialistė Ilona Ringytė-Gedvilė, tel. +370 600 96050. Projekto iniciatoriai: Ekonomikos ir investicijų skyrius.

